CELEX: 32018D0779
Language: el
Date: 2018-02-19 00:00:00
Title: Κατ' εξουσιοδότηση απόφαση (ΕΕ) 2018/779 της Επιτροπής, της 19ης Φεβρουαρίου 2018, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των πανό τύπου σάντουιτς με μεταλλική επικάλυψη σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

29.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 131/23
            
         ΚΑΤ' ΕΞΟΥΣΙΟΔΌΤΗΣΗ ΑΠΌΦΑΣΗ (ΕΕ) 2018/779 ΤΗΣ ΕΠΙΤΡΟΠΉΣ
   της 19ης Φεβρουαρίου 2018
   σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των πανό τύπου σάντουιτς με μεταλλική επικάλυψη σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 28 και το άρθρο 60 στοιχείο η),
   Εκτιμώντας τα ακόλουθα:
   
               (1)
            
            
               Δεν υπάρχει κατάλληλη απόφαση σχετικά με την αξιολόγηση και την επαλήθευση της σταθερότητας της επίδοσης για πανό τύπου σάντουιτς που προορίζονται για δομική χρήση («πανό τύπου σάντουιτς»). Επομένως, είναι αναγκαίο να καθοριστεί ποια συστήματα αξιολόγησης και επαλήθευσης της σταθερότητας της επίδοσης είναι εφαρμοστέα για τα πανό τύπου σάντουιτς.
            
         
               (2)
            
            
               Η παρούσα απόφαση θα πρέπει να εφαρμόζεται μόνον στα προϊόντα που δεν εμπίπτουν στο πεδίο εφαρμογής άλλων αντίστοιχων πράξεων του δικαίου της Ένωσης. Επομένως, δεν θα πρέπει να εφαρμόζεται για τα πανό τύπου σάντουιτς με μεταλλική επικάλυψη που δεν προορίζονται για δομική χρήση, καθώς αυτά καλύπτονται ήδη από την απόφαση 98/436/ΕΚ της Επιτροπής (2) και την απόφαση 98/437/ΕΚ της Επιτροπής (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παρούσα απόφαση εφαρμόζεται για πανό τύπου σάντουιτς με μεταλλική επικάλυψη για δομική χρήση.
   Άρθρο 2
   Τα πανό τύπου σάντουιτς που αναφέρονται στο άρθρο 1 αξιολογούνται και επαληθεύονται όσον αφορά τη σταθερότητα της επίδοσης σε σχέση με τα ουσιώδη χαρακτηριστικά τους σύμφωνα με τα συστήματα που καθορίζονται στο παράρτημα.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 19 Φεβρουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Απόφαση 98/436/ΕΚ της Επιτροπής, της 22ας Ιουνίου 1998, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά επικαλύψεις στεγών, φεγγίτες, παράθυρα στεγών και παρελκόμενα (ΕΕ L 194 της 10.7.1998, σ. 30).
   
      (3)  Απόφαση 98/437/ΕΚ της Επιτροπής, της 30ής Ιουνίου 1998, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα εσωτερικά και εξωτερικά τελειώματα τοίχων και οροφών (ΕΕ L 194 της 10.7.1998, σ. 39).
   
      ΠΑΡΑΡΤΗΜΑ
      
         ΣΥΣΤΗΜΑΤΑ ΑΞΙΟΛΟΓΗΣΗΣ ΚΑΙ ΕΠΑΛΗΘΕΥΣΗΣ ΤΗΣ ΣΤΑΘΕΡΟΤΗΤΑΣ ΤΗΣ ΕΠΙΔΟΣΗΣ
      
      
         Πίνακας 1
      
      
         Για όλα τα ουσιώδη χαρακτηριστικά που αφορούν τη βασική απαίτηση σχετικά με την κατασκευή έργων αριθ. 1 (μηχανική αντοχή και σταθερότητα)
      
      
                  Προϊόν και χρήση για την οποία προορίζεται
               
               
                  Εφαρμοστέο σύστημα
               
            
                  Πανό τύπου σάντουιτς με μεταλλική επικάλυψη για δομική χρήση
               
               
                  2+
               
            
         
      
         Πίνακας 2
      
      
         Μόνο όσον αφορά την αντίδραση στη φωτιά
      
      Για όλα τα προϊόντα που αναφέρονται στην πρώτη στήλη του πίνακα 1, τα συστήματα AVCP καθορίζονται ανάλογα με τις υποοικογένειές τους, ως εξής:
      
         
      
                  Υποοικογένειες προϊόντος
               
               
                  Εφαρμοστέο σύστημα
               
            
                  Προϊόντα στα οποία ένα σαφώς προσδιορίσιμο στάδιο της διαδικασίας παραγωγής οδηγεί σε βελτίωση της απόδοσης αντίδρασης στη φωτιά (π.χ. μέσω της προσθήκης επιβραδυντικών πυρκαγιάς ή του περιορισμού του οργανικού υλικού)
               
               
                  1
               
            
                  Προϊόντα για τα οποία υπάρχει ευρωπαϊκή νομική βάση, για την ταξινόμηση της αντίδρασής τους στη φωτιά χωρίς δοκιμές
               
               
                  4
               
            
                  Προϊόντα που δεν ανήκουν στα υποοικογένειες που αναφέρονται στις σειρές 1 και 2
               
               
                  3
               
            
         
      
         Πίνακας 3
      
      
         Για όλα τα άλλα ουσιώδη χαρακτηριστικά
      
      
                  Προϊόν και χρήση για την οποία προορίζεται
               
               
                  Εφαρμοστέο σύστημα
               
            
                  Πανό τύπου σάντουιτς με μεταλλική επικάλυψη για δομική χρήση
               
               
                  3